Neuvoston asetus (EY) N:o 1459/1999, annettu 24 päivänä kesäkuuta 1999, kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetun asetuksen (EY) N:o 850/98 muuttamisesta



Virallinen lehti nro L 168 , 03/07/1999 s. 0001 - 0005



NEUVOSTON ASETUS (EY) N:o 1459/1999, annettu 24 päivänä kesäkuuta 1999, kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetun asetuksen (EY) N:o 850/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että (1) kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98(4) 47 artiklan 1 kohdassa säädetään, että viimeistään vuoden kuluttua mainitun asetuksen voimaantulopäivästä neuvosto päättää komission ehdotuksen perusteella mainitun asetuksen soveltamispäivästä alkaen sovellettavien silmäkokoyhdistelmien käyttöä koskevien sääntöjen vahvistamisesta, (2) näiden silmäkokoyhdistelmien käyttöä koskevien sääntöjen ja enemmän kuin yhden alueen tai maantieteellisen alueen kattavien pyyntimatkojen tehokkaan valvonnan, seurannan ja noudattamisen varmistamiseksi olisi kalastuspäiväkirjan pitämistä koskeva velvoite saatettava koskemaan kalastusaluksia, jotka ovat olleet tähän saakka vapautettuja tästä velvoitteesta, (3) tästä syystä asetuksen (EY) N:o 850/98 4 artiklaa ja 15 artiklaa olisi tarkistettava, ja (4) asetus (EY) N:o 850/98 olisi muutettava tämän mukaisesti, ON ANTANUT TÄMÄN ASETUKSEN: 1 artikla Muutetaan asetus (EY) N:o 850/98 seuraavasti: 1) Korvataan 4 artikla seuraavasti: " 4 artikla 1. Kunkin liitteissä I-V mainitun alueen tai maantieteellisen alueen, ja soveltuvin osin niissä mainittujen ajanjaksojen osalta, on kunkin silmäkokoluokan kohdelajit määritelty asiaankuuluvassa liitteessä. 2. a) Sellaisten hinattavien verkkojen yhdistelmän käyttö, jotka ovat useampaa kuin yhtä silmäkokoluokkaa, on kielletty kaikilla pyyntimatkoilla - kaikkialla alueilla 1 ja 2, Skagerrakia ja Kattegatia lukuun ottamatta, ja soveltuvin osin niiden osalta mainittuina ajanjaksoina, jolleivat tällaisten verkkojen silmäkoot ole ainoastaan yhden liitteessä VIII vahvistetun sallitun silmäkokoluokkien yhdistelmän mukaiset ja - alueella 3, linjan 7° 23' 48" läntistä pituutta itäpuolella olevaa ICES-aluetta IX a lukuun ottamatta, jolleivat tällaisten verkkojen silmäkoot ole ainoastaan yhden liitteessä IX vahvistetun sallitun silmäkokoluokkien yhdistelmän mukaiset. b) Kullakin liitteissä III, IV ja V mainitulla alueella ja soveltuvin osin niissä mainittuina ajanjaksoina on kaikilla pyyntimatkoilla sallittua käyttää mitä tahansa sellaisten hinattavien verkkojen yhdistelmää, joiden silmäkokoluokat on määritelty asiaankuuluvassa liitteessä. c) Ne kalastusaluksen päälliköt, jotka eivät jollain pyyntimatkalla pidä aluspäiväkirjaa asetuksen (ETY) N:o 2847/93 6 artiklan säännösten mukaisesti, eivät tämän pyyntimatkan aikana saa yhteisön kalastusvesillä käyttää kuin sellaisten hinattavien verkkojen yhdistelmää, joissa on enemmän kuin yhtä silmäkokoluokkaa. Tätä vaatimusta ei sovelleta pyyntimatkoihin alueilla 4, 5 ja 6 sijaitsevilla yhteisön kalastusvesillä. d) Alukset saavat kaikilla pyyntimatkoilla pitää aluksella hinattavien verkkojen yhdistelmiä, joiden silmäkokoluokat eivät ole a tai b alakohdassa säädettyjen ehtojen mukaiset edellyttäen, että kaikki tällaiset verkot on kiinnitetty ja varastoitu asetuksen (ETY) N:o 2847/93 20 artiklan 1 kohdan säännösten mukaisesti. Kaikkien hinattavien verkkojen, joita ei ole kiinnitetty ja varastoitu edellä mainittujen määräysten mukaisesti, katsotaan olevan käytössä. e) Jos yksi tai useampi kalastusalus hinaa samanaikaisesti yhtä tai useampaa verkkoa, jokaisen verkon on oltava samaa silmäkokoluokkaa. f) Kaikkien sellaisten hinattavien verkkojen käyttö, joiden silmäkoko on: - alle 16 millimetriä, on kielletty alueella 3, linjan 7° 23' 48" läntistä pituutta itäpuolella olevaa ICES-aluetta IX a lukuun ottamatta, - alle 40 millimetriä, on kielletty linjan 7° 23' 48" läntistä pituutta itäpuolella olevalla ICES-alueella IX a, - alle 20 millimetriä, on kielletty alueilla 4 ja 5, - alle 45 millimetriä, on kielletty alueella 6. 3. Ne kalastusaluksen päälliköt, jotka eivät pidä aluspäiväkirjaa asetuksen (ETY) N:o 2847/93 6 artiklan säännösten mukaisesti, saavat pyyntimatkan aikana kalastaa vain yhdellä liitteissä I-V mainitulla alueella tai maantieteellisellä alueella. Tätä vaatimusta ei sovelleta kalastusaluksiin, jotka kaikilla pyyntimatkoilla käyttävät ainoastaan sellaisia hinattavia verkkoja, joiden silmäkoko on vähintään 100 millimetriä. 4. a) Pyyntimatkalla, jolla käytetään mitä tahansa enemmän kuin yhden silmäkokoluokan hinattavien verkkojen yhdistelmää, saaliiden purkaminen on kielletty, kun: i) saaliit on pyydetty alueilla 1 tai 2, Skagerrakia tai Kattegatia lukuun ottamatta, ja minkä tahansa käytetyn verkon silmäkoko on vähintään 100 millimetriä, jollei aluksella pidettyjen saaliiden prosenttiosuuksien mukainen koostumus ole soveltuvien liitteessä X olevassa A kohdassa säädettyjen ehtojen mukainen, tai ii) saaliit on pyydetty Skagerrakissa tai Kattegatissa ja minkä tahansa käytetyn verkon silmäkoko on vähintään 90 millimetriä, jollei aluksella pidettyjen saaliiden prosenttiosuuksien mukainen koostumus ole soveltuvien liitteessä X olevassa B kohdassa säädettyjen ehtojen mukainen, tai iii) saaliit on pyydetty alueella, 3 linjan 7° 23' 48" läntistä pituutta itäpuolella olevaa ICES-aluetta IX a lukuun ottamatta, ja minkä tahansa käytetyn verkon silmäkoko on vähintään 70 millimetriä, jollei aluksella pidettyjen saaliiden prosenttiosuuksien mukainen koostumus ole soveltuvien liitteessä XI olevassa A kohdassa säädettyjen ehtojen mukainen, tai iv) saaliit on pyydetty linjan 7° 23' 48" läntistä pituutta itäpuolella olevalla ICES-alueella IX a ja minkä tahansa käytetyn verkon silmäkoko on vähintään 55 millimetriä, jollei aluksella pidettyjen saaliiden prosenttiosuuksien mukainen koostumus ole soveltuvien liitteessä XI olevassa B kohdassa säädettyjen ehtojen mukainen. b) Muussa tapauksessa aluksella pidettyjen saaliiden, jotka on pyydetty mitä tahansa käytettyä silmäkokoa käyttäen millä tahansa liitteissä I-V mainituista alueista, prosenttiosuuksien mukaisen koostumuksen on oltava asiaankuuluvassa liitteessä säädettyjen ehtojen mukaiset. 5. a) Kohde- ja muiden lajien prosenttiosuudet saadaan yhdistämällä kaikki liitteissä I-V esitettyjen kohde- ja muiden lajien aluksella pidetyt tai jälleenlaivatut määrät. b) Yksityiskohtaiset säännöt aluksella pidettyjen kohde- ja muiden lajien prosenttiosuuksien saamiseksi silloin, kun ne on pyydetty yhden tai useamman kalastusaluksen samanaikaisesti hinaamalla verkolla tai verkoilla, laaditaan kuitenkin 48 artiklassa säädettyä menettelyä noudattaen. 6. Jäsenvaltioiden on ennen 31 päivää toukokuuta 2001 annettava komissiolle kertomus tässä artiklassa, 15 artiklassa ja asiaankuuluvissa liitteissä säädettyjen ehtojen noudattamisesta. Komissio tekee asiaankuuluvia ehdotuksia kyseisten kertomusten perusteella. Neuvosto tekee päätöksen tällaisen ehdotuksen pohjalta 31 päivään lokakuuta 2001 mennessä." 2) Korvataan 15 artikla seuraavasti: " 15 artikla 1. Meren eliöitä, joiden pyydetty määrä ylittää liitteissä I-VII, X ja XI määritellyt sallitut prosenttiosuudet, ei saa purkaa aluksesta, vaan ne on ennen kutakin purkua palautettava mereen. 2. Koko pyyntimatkan aikana ja saaliin lajittelun jälkeen on aluksella pidettyjen liitteissä I-VII määriteltyjen kohdelajien prosenttiosuuden oltava vähintään puolet kyseisissä liitteissä mainittujen kohdelajien vähimmäisprosenttiosuuksista. 3. Kalastusalusten päälliköiden, joiden on pidettävä aluspäiväkirjaa, on varmistettava, että pyyntimatkan ensimmäisten 24 tunnin kuluttua on liitteissä I-VII, X ja XI määritelty kohdelajien vähimmäisprosenttiosuus saavutettu silloin, kun aluspäiväkirjaa täytetään asetuksen (ETY) N:o 2847/93 6 artiklassa säädettyjen ehtojen mukaisesti. 4. Aina kun alus pyyntimatkan aikana tulee uudestaan mille tahansa liitteissä I-V mainitulle alueelle tai maantieteelliselle alueelle, saman matkan aikana edellisellä alueella tai maantieteellisellä alueella pyydettyjen ja aluksella pidettyjen kohdelajien liitteissä I-VII, X ja XI määritelty vähimmäisprosenttiosuus on saavutettava kahden tunnin kuluessa." 3) Korvataan liite X seuraavasti: "LIITE X A. TIETTYJEN SILMÄKOKOYHDISTELMIEN KÄYTTÖÄ KOSKEVAT EHDOT ALUEILLA 1 JA 2, LUKUUN OTTAMATTA SKAGERRAKIA JA KATTEGATIA 1. Silmäkokoyhdistelmä: 16-31 mm + > = 100 mm Aluksella pidetyssä tai sieltä puretussa saaliissa on oltava vähintään 50 % mitä tahansa katkarapujen ja hietakatkarapujen (Pandalus montagui, Crangon spp. ja Palaemon spp.) sekoitusta. 2. Silmäkokoyhdistelmä: 32-54 mm + > = 100 mm Aluksella pidetyssä tai sieltä puretussa saaliissa on oltava vähintään 20 % mitä tahansa katkarapujen (Crangon spp., Pandalus spp., Palaemon spp., Parapenaeus longirostris) sekoitusta, tai aluksella pidetyssä tai sieltä puretussa saaliissa on oltava vähintään 50 % mitä tahansa liitteessä I lueteltujen silmäkokoluokan 32-54 mm kohdelajien sekoitusta, katkarapuja (Crangon spp., Pandalus spp., Palaemon spp., Parapenaeus longirostris) lukuun ottamatta, ja enintään 15 % mitä tahansa liitteessä I symbolilla "ÿ" merkittyjen lajien sekoitusta. 3. Silmäkokoyhdistelmä: 70-79 mm + > = 100 mm Aluksella pidetyssä tai sieltä puretussa saaliissa on oltava vähintään 10 % mitä tahansa liitteessä I lueteltujen silmäkokoluokan 70-79 mm kohdelajien sekoitusta. 4. Silmäkokoyhdistelmä: 80-99 mm + > = 100 mm Aluksella pidetyssä tai sieltä puretussa saaliissa on oltava vähintään 50 % mitä tahansa liitteessä I lueteltujen silmäkokoluokan 80-99 mm kohdelajien sekoitusta. B. TIETTYJEN SILMÄKOKOYHDISTELMIEN KÄYTTÖÄ KOSKEVAT EHDOT SKAGERRAKISSA JA KATTEGATISSA Silmäkokoyhdistelmä < = 89 mm + > = 90 mm Aluksella pidetyssä tai sieltä puretussa saaliissa on oltava vähintään 10 % mitä tahansa liitteessä IV lueteltujen silmäkokoluokan 70-89 mm kohdelajien sekoitusta." 4) Korvataan liite XI seuraavasti: "LIITE XI A. TIETTYJEN SILMÄKOKOYHDISTELMIEN KÄYTTÖÄ KOSKEVAT EHDOT LINJAN 7° 23' 48" LÄNTISTÄ PITUUTTA ITÄPUOLELLA OLEVAA ICES-ALUETTA IX A 1. Silmäkokoyhdistelmä: 16-31 mm + > = 70 mm Aluksella pidetyssä tai sieltä puretussa saaliissa on oltava vähintään 40 % mitä tahansa katkarapujen (Pandalus montagui, Crangon spp. ja Palaemon spp.) ja taskurapujen sekoitusta, tai aluksella pidetyssä tai sieltä puretussa saaliissa on oltava vähintään 70 % mitä tahansa liitteessä II lueteltujen silmäkokoluokan 16-31 mm kohdelajien sekoitusta, katkarapuja (Pandalus montagui, Crangon spp. ja Palaemon spp.) ja taskurapuja lukuun ottamatta. 2. Silmäkokoyhdistelmä: 32-54 mm + > = 70 mm Aluksella pidetyssä tai sieltä puretussa saaliissa on oltava vähintään 70 % mitä tahansa liitteessä II lueteltujen silmäkokoluokan 32-54 mm kohdelajien sekoitusta, katkarapuja (Pandalus spp., Crangon spp. ja Palaemon spp.) lukuun ottamatta. 3. Silmäkokoyhdistelmä: 55-59 mm + > = 70 mm Aluksella pidetyssä tai sieltä puretussa saaliissa on oltava vähintään 20 % mitä tahansa katkarapujen (Pandalus spp., Crangon spp., Palaemon spp., Aristeus antennatus, Aristaeomorpha foliacea, Parapenaeus longirostris) sekoitusta, tai aluksella pidetyssä tai sieltä puretussa saaliissa on oltava vähintään 60 % mitä tahansa liitteessä II lueteltujen silmäkokoluokan 55-59 mm kohdelajien sekoitusta, katkarapuja (Pandalus spp., Crangon spp., Palaemon spp., Aristeus antennatus. Aristaeomorpha foliacea, Parapenaeus longirostris) lukuun ottamatta. 4. Silmäkokoyhdistelmä: 60-69 mm + > = 70 mm Aluksella pidetyssä tai sieltä puretussa saaliissa on oltava vähintään 60 % mitä tahansa liitteessä II lueteltujen silmäkokoluokan 60-69 mm kohdelajien sekoitusta. B. TIETTYJEN SILMÄKOKOYHDISTELMIEN KÄYTTÖÄ KOSKEVAT EHDOT LINJAN 7° 23' 48" LÄNTISTÄ PITUUTTA ITÄPUOLELLA OLEVAA ICES-ALUETTA IX A Silmäkokoyhdistelmä 40-54mm + > = 55 mm Aluksella pidetyssä tai sieltä puretussa saaliissa on oltava vähintään 50 % mitä tahansa liitteessä III lueteltujen silmäkokoluokan 40-54 mm kohdelajien sekoitusta." 2 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 24 päivänä kesäkuuta 1999. Neuvoston puolesta J. TRITTIN Puheenjohtaja (1) EYVL C 11, 15.1.1999, s. 9. (2) EYVL C 177, 22.6.1999. (3) EYVL C 138, 18.5.1999, s. 23. (4) EYVL L 125, 27.4.1998, s. 1.